آذربایجان ایسرائیلین هاوا هوجوموندان مدافعه سیستمی اولان «دمیر قوببه» واسطهسیله باکی-تیفلیس-جیهان نفت کمرلرینین مدافعهسینی تشکیل ائده جک.
آخار. آذ خبر وئریر کی، بو ادعا ایله گورجوستانین «رزونانسی» قزئتی چیخیش ائیدب. قزئت ائرمنیستانین اؤز اراضیسینده «ایسگندر» راکت لرینی یئرلشدیرمهسی اوجباتیندان آذربایجانین بو سیستملر واسطهسیله بتج-نی قورومالی اولدوغونو بیلدیریب. «دمیر قوببه»لرین باکی و گنجهده یئرلشدیریلمهسی نظرده توتولوب.
«آذربایجان حکومتی حساب ائدیر کی، اگر ائرمنیستان «ایسگندر»لردن ایستیفاده ائتسه، بتج تهدید آلتیندا قالاجاق. گورجو اکسپرتلر ایسه بو راکت لردن مدافعهده «دمیر قوببه»نین افکتیو رول اوینایاجاغینی سؤیله ییرلر».
قزئته آچیقلاما وئرن گورجو حربی اکسپرت آمیران سالوکوادزئ ائرمنیستان طرفیندن نفت کمرینه ضربهنین آذربایجانین جاواب وئرمهسینه و رگیوندا گئنیش میقیاسلی ساواشین باشلاماسینا سبب اولاجاغینی بیلدیریب. لاکین اکسپرت هلهلیک بو سئنارینین گئرچکلشه جه یینه اینانمادیغینی سؤیلهییب.
قزئت همچینین نفت کمرینه تهدیدین تکجه ائرمنیستاندان یوخ، هم ده روسییادان گلدیینی بیلدیریب. بئله کی، روسییا بیر مدت اول قوری-تیفلیس یولونون ۴۰۰ مئترلیینده اؤز مؤقع لرینی یئرلشدیریب. بتج-نین بیر حیسهسی ایسه محض بو یولون یاخینلیغیندان کئچیر.
azb_Arab azb_Arab azb_Arab azb_Arab azb_Arab